title: A Bizottság (EU) 2017/646 végrehajtási rendelete (2017. április 5.) az 514/2014/EU európai parlamenti és tanácsi rendeletnek az éves záróelszámolás végrehajtása, valamint a szabályszerűségi záróelszámolás végrehajtása tekintetében történő alkalmazására vonatkozó szabályok megállapításáról szóló (EU) 2015/378 végrehajtási rendelet módosításáról

text:
                  6.4.2017

                  HU

                  Az Európai Unió Hivatalos Lapja

                  L 92/36

            A BIZOTTSÁG (EU) 2017/646 VÉGREHAJTÁSI RENDELETE
      (2017. április 5.)
      az 514/2014/EU európai parlamenti és tanácsi rendeletnek az éves záróelszámolás végrehajtása, valamint a szabályszerűségi záróelszámolás végrehajtása tekintetében történő alkalmazására vonatkozó szabályok megállapításáról szóló (EU) 2015/378 végrehajtási rendelet módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a Menekültügyi, a Migrációs és az Integrációs alapra, valamint a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszközre vonatkozó általános rendelkezések megállapításáról szóló, 2014. április 16-i 514/2014/EU európai parlamenti és tanácsi rendeletre (1) és különösen annak 47. cikke (6) bekezdésére,
      mivel:

                  (1)

                  Az (EU) 2015/378 bizottsági végrehajtási határozat (2) 1. cikke alapján végrehajtott első éves záróelszámolás hangsúlyossá tette annak szükségességét, hogy tisztázzák a benyújtott éves elszámolásban nem teljesen elszámolt éves előfinanszírozási összegek helyzetét.

                  (2)

                  Meg kell állapítani a szabályszerűségi záróelszámolás végrehajtására vonatkozó szabályozást és különösen az annak meghatározására vonatkozó szabályokat, hogy mely szintű pénzügyi korrekciót alkalmazhat a Bizottság az (EU) 514/2014 rendelet 47. cikke szerint, az említett eljárás lezárását követően.

                  (3)

                  A jogbiztonság és a valamennyi tagállammal szembeni egyenlő bánásmód biztosítása érdekében lényeges tisztázni az irányítási és kontrollrendszerek eredményes működését érintő hiányosságok meghatározására szolgáló kritériumokat, meg kell határozni e súlyos hiányosságok főbb típusait, valamint az alkalmazandó pénzügyi korrekció mértékének megállapítására szolgáló kritériumokat.

                  (4)

                  Az (EU) 2015/378 végrehajtási rendeletet ezért módosítani kell.

                  (5)

                  Az e rendeletben előírt intézkedések összhangban állnak a menekültügyi, migrációs és integrációs, valamint belső biztonsági alapokkal foglalkozó bizottság véleményével,

            ELFOGADTA EZT A RENDELETET:
      1. cikk
      A (EU) 2015/378 végrehajtási rendelet a következőképpen módosul:

                  1.

                  Az 1. cikk a következőképpen módosul:

                              a)

                              a (6) bekezdés helyébe a következő szöveg lép:
                              „(6)   Amennyiben a Bizottság N pénzügyi évvel kapcsolatos éves záróelszámolásra vonatkozó határozatában elfogadott összeg alacsonyabb az N pénzügyi évre vonatkozó éves előfinanszírozás összegénél, az utóbbit összeget az előbbivel szemben kell elszámolni. Bármely fennmaradó előfinanszírozási összeget a következő záróelszámolás során kell elszámolni.
                              Az első albekezdés alkalmazandó abban az esetében, ha egy tagállam nulla összegű kifizetésről beszámoló éves elszámolást nyújt be.”

                              b)

                              A (7) bekezdést el kell hagyni.

                  2.

                  A rendelet a következő cikkekkel egészül ki:
                  „3a. cikk
                  Az irányítási és kontrollrendszer eredményes működését érintő hiányosságok megállapításának kritériumai
                  (1)   A Bizottság az irányítási és kontrollrendszer eredményes működésére vonatkozó értékelését a tagállamok, a bizottsági szolgálatok és a Számvevőszék által végzett valamennyi rendelkezésre álló ellenőrzés eredményeire, az Európai Csalás Elleni Hivatal által végzett vizsgálatok eredményeire, vagy a 1042/2014/EU bizottsági felhatalmazási rendelet (*1) 2. cikkének (1) bekezdésében hivatkozott kijelölési kritériumoknak való megfelelésre vonatkozó bármely egyéb információra alapozza.
                  A Bizottság értékelése kiterjed a nemzeti program belsőkontroll-környezetére, a felelős hatóság irányítási és kontrolltevékenységeire, az ellenőrző hatóság kontroll és ellenőrzési tevékenységeire, az értékelést pedig a melléklet 1. táblázatában meghatározott kulcsfontosságú követelményeknek való megfelelés ellenőrzésére kell alapozni.
                  (2)   Az (1) bekezdésben említett kulcsfontosságú követelményeknek való megfelelést a melléklet 2. táblázatába foglalt kategóriák szerint kell alkalmazni az egyes illetékes hatóságok hatékony működésének értékelésére, valamint az irányítási és kontrollrendszerre vonatkozó átfogó következtetés levonására. Az irányítási és kontrollrendszerre vonatkozó átfogó következtetésben valamennyi enyhítő vagy súlyosító tényezőt figyelembe kell venni.
                  (3)   Amennyiben az értékelés szerint a melléklet 1. táblázatában szereplő 2., 4., 5., 8., 11., 12. vagy 14. kulcsfontosságú követelmény bármelyike, vagy az említett táblázatban szereplő legalább két kulcsfontosságú követelmény a melléklet 2. táblázatában szereplő 3. vagy 4. kategóriába tartozik, azt az irányítási és kontrollrendszer hatékony működésével kapcsolatos súlyos hiányosság egy típusának kell tekinteni.
                  3b. cikk
                  A pénzügyi korrekciók meghatározásának és alkalmazásának kritériumai
                  (1)   A Bizottság pénzügyi korrekciókat alkalmaz, amennyiben az irányítási és kontrollrendszer hatékony működését érintő legalább egy egyedi vagy rendszerszintű szabálytalanságot vagy legalább egy hiányosságot állapít meg (»rendszerhiányosságok«).
                  E rendelet alkalmazásában, szabálytalanság: az uniós jog bármely megsértése, vagy a nemzeti szabályok bármely megsértése a kedvezményezett vagy kedvezményezettek olyan cselekvése vagy mulasztása, amelynek eredményeként az Európai Unió általános költségvetése kárt szenved vagy kárt szenvedhet azáltal, hogy indokolatlan kiadási tétel terheli.
                  A pénzügyi korrekció összegét lehetőség szerint eseti alapon kell megállapítani, és meg kell egyeznie az Unió általános költségvetésére tévesen terhelt kiadás pontos összegével.
                  Amennyiben a Bizottság szabálytalanságokat állapít meg a nemzeti program egészében vagy annak egy részében szerepelő kiadások reprezentatív mintája tekintetében, azonban a többi kiadás szabályosságának ellenőrzése nem volna költséghatékony, a korrekció úgy is meg lehet határozni, hogy a reprezentatív minta vizsgálatának eredményeit kiterjesztik a mintavétel alapjául szolgáló alapsokaság fennmaradó részére, amelyből a mintát vették.
                  Amennyiben a Bizottság rendszerszintű szabálytalanságokat vagy rendszerhiányosságokat állapít meg, azonban még kiterjesztésre sincs lehetőség, átalány pénzügyi korrekciót kell alkalmazni a rendszer érintett része tekintetében bejelentett kiadásokra, a (2) és (3) bekezdésben megállapított, indikatív kritériumoknak és értékhatároknak megfelelően.
                  Átalány pénzügyi korrekció alkalmazható az egyedi szabálytalanságok tekintetében is.
                  (2)   Az átalány pénzügyi korrekciót az alábbi tényezők figyelembevételével kell meghatározni:

                              a)

                              a szabálytalanság vagy rendszerhiányosság súlyosságának mértéke a teljes rendszerhez vagy annak egy részéhez, vagy a bejelentett kiadástípusokhoz képest;

                              b)

                              a szabálytalanság vagy rendszerhiányosság következtében az uniós költségvetést érő veszteség kockázatának mértéke;

                              c)

                              a kiadás csalás általi sebezhetősége a szabálytalanság vagy rendszerhiányosság miatt;

                              d)

                              valamennyi enyhítő vagy súlyosító tényező.

                        (3)   A korrekció mértékét az alábbiak szerint kell meghatározni:

                              a)

                              amennyiben a szabálytalanság(ok) vagy rendszerhiányosság(ok) annyira alapvető(ek), gyakori(ak) vagy kiterjedt(ek), hogy a rendszert teljesen ellehetetlenítve az összes érintett kiadás jogszerűségét és szabályszerűségét kockáztatja/kockáztatják, 100 %-os átalányt kell alkalmazni;

                              b)

                              amennyiben a szabálytalanság(ok) vagy rendszerhiányosság(ok) annyira gyakori(ak) vagy kiterjedt(ek), hogy a rendszer rendszert érintő rendkívül súlyos hibát eredményezve az érintett kiadások nagyon nagy arányának jogszerűségét és szabályszerűségét kockáztatja/kockáztatják, 25 %-os átalányt kell alkalmazni;

                              c)

                              amennyiben az irányítási és kontrollrendszert érintő súlyos hiányosságok a rendszer részleges, rossz vagy ritka működésének tudhatók be úgy, hogy az az érintett kiadások magas arányának jogszerűségét és szabályszerűségét kockáztatja, 10 %-os átalányt kell alkalmazni;

                              d)

                              amennyiben az irányítási és kontrollrendszert érintő súlyos hiányosságok a rendszer következetlen működésének tudhatók be úgy, hogy az az érintett kiadások jelentős arányának jogszerűségét és szabályszerűségét kockáztatja, 5 %-os átalányt kell alkalmazni.

                        Az arányosság elvének megfelelően az átalány 2 %-ra csökkenthető, ha úgy tekinthető, hogy a szabálytalanság vagy rendszerhiányosság jellege vagy súlyossága nem indokolja az 5 %-os korrekciós átalányt.
                  (4)   Amennyiben pénzügyi korrekció alkalmazását követően az illetékes hatóságok az adott pénzügyi évben nem hoznak megfelelő korrekciós intézkedést, és ugyanazon szabálytalanságot vagy szabálytalanságokat, illetve hiányosságot vagy hiányosságokat a következő pénzügyi évben is megállapítják, a szabálytalanság vagy szabálytalanságok, illetve hiányosság vagy hiányosságok tartós fennállta miatt az átalány korrekció mértéke legfeljebb a (3) bekezdésben meghatározott értékhatárok következő szintjének megfelelő mértékig megnövelhető.

                     (*1)  A Bizottság 1042/2014/EU felhatalmazáson alapuló rendelete (2014. július 25.) az 514/2014/EU rendeletnek a felelős hatóságok kijelölése, azoknak az irányítás és kontroll területére vonatkozó feladatai, valamint az ellenőrző hatóságok jogállása és kötelezettségei tekintetében történő kiegészítéséről (HL L 289., 2014.10.3., 3. o.).”"

                  3.

                  A rendelet új melléklettel egészül ki, amelynek szövegét e rendelet melléklete tartalmazza.

            2. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
         Kelt Brüsszelben, 2017. április 5-én.

               a Bizottság részéről

               az elnök

            Jean-Claude JUNCKER

         (1)  HL L 150., 2014.5.20., 112. o.

         (2)  A Bizottság (EU) 2015/378 végrehajtási rendelete (2015. március 2.) az 514/2014/EU európai parlamenti és tanácsi rendeletnek az éves záróelszámolás végrehajtása, valamint a szabályszerűségi záróelszámolás végrehajtása tekintetében történő alkalmazására vonatkozó szabályok megállapításáról (HL L 64., 2015.3.7., 30. o.).

         MELLÉKLET
         „
               MELLÉKLET

                  Az irányítási és kontrollrendszerek kulcsfontosságú követelményei és azoknak a rendszerek eredményes működése szerinti osztályozása

               (az (EU) 2015/378 végrehajtási rendelet 3a. cikke szerint)

                  1. táblázat

                  Kulcsfontosságú követelmények

                           Az irányítási és kontrollrendszerek kulcsfontosságú követelményei

                           Érintett szervek/hatóságok

                           Alkalmazási kör

                           1.

                           A feladatkörök megfelelő leírása és szétválasztása, valamint megfelelő jelentéstételi és monitoringrendszerek, amennyiben a felelős hatóság egy másik szervezetet bíz meg a feladatok elvégzésével

                           Felelős hatóság/Felhatalmazott hatóság

                           Belső környezet

                           2.

                              A projektek megfelelő kiválasztása

                           Felelős hatóság/Felhatalmazott hatóság

                           Ellenőrzési tevékenységek

                           3.

                           Megfelelő tájékoztatás a kedvezményezettek, potenciális kedvezményezettek és a közvélemény számára

                           Felelős hatóság/Felhatalmazott hatóság

                           Belső tájékoztatás és kommunikáció

                           4.

                              Megfelelő ellenőrzések

                           Felelős hatóság/Felhatalmazott hatóság

                           Ellenőrzési tevékenységek

                           5.

                              Hatékony rendszerek és eljárások a kiadásokra és ellenőrzésekre vonatkozó valamennyi dokumentum tárolásához, amely által biztosítható a megfelelő auditnyomvonal

                           Felelős hatóság/Felhatalmazott hatóság

                           Ellenőrzési tevékenységek

                           6.

                           Az elszámolást, a pénzügyi adatokra és a mutatókra vonatkozó adatok tárolását és továbbítását, a monitoringot és a jelentéstételt szolgáló megbízható számítógépes rendszerek

                           Felelős hatóság/Felhatalmazott hatóság

                           Ellenőrzési tevékenységek/Belső tájékoztatás és kommunikáció

                           7.

                           A szabálytalanságok megelőzésére, felderítésére és korrekciójára szolgáló eljárások, köztük arányos csalás elleni intézkedések hatékony végrehajtása

                           Felelős hatóság/Felhatalmazott hatóság

                           Ellenőrzési tevékenységek

                           8.

                              Az éves elszámolások, a vezetői nyilatkozatok és a végső ellenőrzési jelentések és az elvégzett ellenőrzések éves összefoglalójának kidolgozásához szükséges megfelelő eljárások

                           Felelős hatóság/Felhatalmazott hatóság

                           Ellenőrzési tevékenységek

                           9.

                           A visszafizettetendő, visszafizettetett, valamint törölt összegekre vonatkozó megfelelő és teljes elszámolása

                           Felelős hatóság/Felhatalmazott hatóság

                           Ellenőrzési tevékenységek

                           10.

                           A feladatkörök megfelelő leírása és szétválasztása, a felelős hatóság működési függetlensége és megfelelő rendszer annak biztosítására, hogy bármely más ellenőrzéseket végző szervezet rendelkezzen a szükséges működési függetlenséggel, és figyelembe vegye a nemzetközileg elfogadott auditstandardokat

                           Ellenőrző hatóság

                           Belső környezet

                           11.

                              Megfelelő rendszerauditok

                           Ellenőrző hatóság

                           Ellenőrzési tevékenységek

                           12.

                              A kiadások megfelelő auditálása

                           Ellenőrző hatóság

                           Ellenőrzési tevékenységek

                           13.

                           Az elszámolások megfelelő auditálása

                           Ellenőrző hatóság

                           Ellenőrzési tevékenységek

                           14.

                              Megfelelő eljárások megbízható auditvélemények és auditjelentések elkészítéséhez

                           Ellenőrző hatóság

                           Ellenőrzési tevékenységek

                  2. táblázat

                  Az irányítási és kontrollrendszerek kulcsfontosságú követelményeinek a rendszerek működése szerinti osztályozása

                           1. kategória

                           Jól működik. Semmilyen vagy csak kisebb javításra van szükség

                           2. kategória

                           Működik. Egyes területeken szükség van javításra

                           3. kategória

                           Részben működik. Jelentős javulásra van szükség

                           4. kategória

                           Lényegében nem működik

                     ”


title: A Bizottság (EU) 2017/1097 végrehajtási rendelete (2017. június 20.) a tojás- és tojásfehérje-ágazatra vonatkozóan az 539/2007/EK rendelettel megnyitott vámkontingensek keretében a 2017. október 1-jétől december 31-ig terjedő alidőszakra megállapított mennyiséghez hozzáadandó mennyiségek meghatározásáról

text:
               21.6.2017

               HU

               Az Európai Unió Hivatalos Lapja

               L 158/34

         A BIZOTTSÁG (EU) 2017/1097 VÉGREHAJTÁSI RENDELETE
   (2017. június 20.)
   a tojás- és tojásfehérje-ágazatra vonatkozóan az 539/2007/EK rendelettel megnyitott vámkontingensek keretében a 2017. október 1-jétőldecember 31-ig terjedő alidőszakra megállapított mennyiséghez hozzáadandó mennyiségek meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 188. cikke (2) és (3) bekezdésére,
   mivel:

               (1)

               Az 539/2007/EK bizottsági rendelet (2) éves vámkontingenseket nyitott meg a tojás- és tojásfehérje-ágazati termékek behozatalára vonatkozóan.

               (2)

               A 2017. június 1. és 7. között a 2017. július 1-jétőlszeptember 30-ig terjedő alidőszakra benyújtott behozataliengedély-kérelmek a rendelkezésre állónál kisebb mennyiségre vonatkoznak. Ezért helyénvaló meghatározni azokat a mennyiségeket, amelyekre nem nyújtottak be kérelmet, és e mennyiségeket hozzá kell adni a következő kontingens-alidőszakra megállapított mennyiségekhez.

               (3)

               Az intézkedés hatékonyságának biztosítása érdekében indokolt, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Azok a mennyiségek, amelyekre az 539/2007/EK rendelet alapján nem nyújtottak be behozataliengedély-kérelmet, és amelyeket ezért hozzá kell adni a 2017. október 1-jétőldecember 31-ig terjedő alidőszakra megállapított mennyiségekhez, e rendelet mellékletében szerepelnek.
   2. cikk
   Ez a rendelet az Európai Unió Hivatalos Lapjában való kihirdetése napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. június 20-án.

            a Bizottság részéről,

            az elnök nevében,

         Jerzy PLEWA

            főigazgató

            Mezőgazdasági és Vidékfejlesztési Főigazgatóság

      (1)  HL L 347., 2013.12.20., 671. o.

      (2)  A Bizottság 2007. május 15-i 539/2007/EK rendelete a tojáságazatra és a tojásfehérjére vonatkozó vámkontingensek megnyitásáról és kezeléséről (HL L 128., 2007.5.16., 19. o.).

      MELLÉKLET

                  Tételszám

                  A 2017. október 1-jétőldecember 31-ig terjedő alidőszakra rendelkezésre álló mennyiségekhez hozzáadandó, nem kérelmezett mennyiségek
                  (kg-ban, héjastojás-egyenértékben)

                  09.4015

                  27 000 000

                  09.4401

                  278 421

                  09.4402

                  2 945 000


title: A Bizottság 720/2014/EU végrehajtási rendelete ( 2014. június 27. ) a 431/2008/EK rendelettel megnyitott, a szarvasmarhafélék fagyasztott húsára vonatkozó vámkontingens keretében a 2014. július 1-jétől a 2015. június 30-ig terjedő időszakra benyújtott kérelmekhez kapcsolódó behozatali jogok odaítéléséről

text:
               28.6.2014

               HU

               Az Európai Unió Hivatalos Lapja

               L 190/65

         A BIZOTTSÁG 720/2014/EU VÉGREHAJTÁSI RENDELETE
   (2014. június 27.)
   a 431/2008/EK rendelettel megnyitott, a szarvasmarhafélék fagyasztott húsára vonatkozó vámkontingens keretében a 2014. július 1-jétől a 2015. június 30-ig terjedő időszakra benyújtott kérelmekhez kapcsolódó behozatali jogok odaítéléséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/ EK európai parlamenti és tanácsi rendeletre (1) és különösen annak 188. cikke (1) és (3) bekezdésére,
   mivel:

               (1)

               A 431/2008/EK bizottsági rendelet (2) vámkontingenst nyitott meg a marha- és borjúhúságazat termékeinek behozatalára.

               (2)

               A 2014. július 1-jétől2015. június 30-ig terjedő időszakra benyújtott, behozatali jog iránti kérelmekben a rendelkezésre állónál nagyobb mennyiség szerepel. Ezért helyénvaló meghatározni, milyen mértékben ítélhetők oda a behozatali jogok; ezt – az 1301/2006/EK bizottsági rendelet (3) 7. cikke (2) bekezdésével együtt értelmezett 6. cikke (3) bekezdésének megfelelően – a kérelmezett mennyiségekre alkalmazandó odaítélési együttható meghatározásával indokolt megállapítani.

               (3)

               A behozatali jogok odaítélésére irányuló eljárás hatékony lefolytatása érdekében e rendeletnek kihirdetését követően azonnal hatályba kell lépnie,

         ELFOGADTA EZT A RENDELETET:
   1. cikk
   27,09851 %-os odaítélési együttható alkalmazandó azon behozatali jog iránti kérelmekre, amelyeket a 09.4003 tételszámmal megnyitott vámkontingens keretében, a 431/2008/EK rendelet alapján nyújtottak be a 2014. július 1-jétől2015. június 30-ig terjedő időszakra.
   2. cikk
   Ez a rendelet 2014. június 28-án lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. június 27-én.

            a Bizottság részéről,

            az elnök nevében

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  A Bizottság 2008. május 19-i 431/2008/EK rendelete a szarvasmarhafélék 0202 KN-kód alá tartozó fagyasztott húsára, valamint a 0206 29 91 KN-kód alá tartozó termékekre vonatkozó vámkontingens megnyitásáról és e vámkontingens kezeléséről (HL L 130., 2008.5.20., 3. o.).

      (3)  A Bizottság 2006. augusztus 31-i 1301/2006/EK rendelete az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról (HL L 238., 2006.9.1., 13. o.).


title: A Bizottság 461/2011/EU végrehajtási rendelete ( 2011. május 12. ) a kvótán felül előállított cukor és izoglükóz kivitelére a 2010/2011-es gazdasági év végéig alkalmazandó mennyiségi korlátozás megállapításáról szóló 397/2010/EU rendelet módosításáról

text:
               13.5.2011

               HU

               Az Európai Unió Hivatalos Lapja

               L 124/41

         A BIZOTTSÁG 461/2011/EU VÉGREHAJTÁSI RENDELETE
   (2011. május 12.)
   a kvótán felül előállított cukor és izoglükóz kivitelére a 2010/2011-es gazdasági év végéig alkalmazandó mennyiségi korlátozás megállapításáról szóló 397/2010/EU rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 61. cikke első bekezdésének d) pontjára, összefüggésben 4. cikkével,
   mivel:

               (1)

               Az 1234/2007/EK rendelet 61. cikke első albekezdésének d) pontja szerint a rendelet 56. cikkében említett kvótán felül előállított cukormennyiségből csak a megállapítandó mennyiségi korlátozás erejéig lehet exportálni.

               (2)

               A cukorágazatban harmadik országokkal folytatott kereskedelem tekintetében a 318/2006/EK tanácsi rendelet végrehajtására vonatkozó részletes szabályok megállapításáról szóló, 2006. június 30-i 951/2006/EK bizottsági rendelet (2) rögzíti a kvótán kívüli exportokra vonatkozó részletes szabályokat, különösen a kiviteli engedélyek kiadásával kapcsolatos követelményeket. A mennyiségi korlátozást azonban – az exportpiaci lehetőségek fényében – gazdasági évenként kell megállapítani.

               (3)

               A kvótán felül előállított cukor és izoglükóz kivitelére a 2010/2011-es gazdasági év végéig alkalmazandó mennyiségi korlátozás megállapításáról szóló, 2010. május 7-i 397/2010/EU bizottsági rendelet (3) a kvótán felül előállított cukor tekintetében 650 000 tonnában rögzítette az exportálható mennyiséget. Ezt a mennyiséget hamar kimerítették. A jelenleg uralkodó magas cukorárak arra ösztönzik a termelőket, hogy 2011-ben további területeket vessenek be cukorrépával. Figyelemmel arra, hogy a 2010/2011-es gazdasági évben a kivitelek nem érték el a WTO által megállapított felső határt, indokolt 700 000 tonnával megnövelni az exportálható mennyiséget, és kihasználni a termék értékesítésére adódó valamennyi lehetőséget. Ez az intézkedés új üzleti lehetőségeket nyit meg az uniós cukorágazat előtt, a gazdálkodók szempontjából perspektívát biztosít a mostani vetéshez, és várhatóan tovább javítja a piac stabilitását.

               (4)

               Annak érdekében, hogy a gazdasági szereplők megtervezhessék lépéseiket, indokolt július első hetétől lehetővé tenni a kiviteli engedély iránti kérelmek benyújtását. Annak érdekében, hogy ez az intézkedés csak az új, szeptemberben betakarított cukorrépára vonatkozzon, célszerű az engedélyek érvényességét a 2011. szeptember 1-jétől2011. december 31-ig tartó időszakra korlátozni.

               (5)

               A 397/2010/EU rendeletet ennek megfelelően módosítani szükséges.

               (6)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   A 397/2010/EU rendelet a következőképpen módosul:

               1.

               Az 1. cikk (1) bekezdése helyébe a következő szöveg lép:
               „(1)   A 2010. október 1-jétől2011. szeptember 30-ig tartó 2010/2011-es gazdasági évre vonatkozó, az 1234/2007/EK rendelet 61. cikke első bekezdésének d) pontjában említett mennyiségi korlátozás a 1701 99 KN-kód alá tartozó, kvótán felüli fehér cukor visszatérítés nélküli kivitele tekintetében 1 350 000 tonna.”

               2.

               A rendelet a következő 2a. cikkel egészül ki:
               „2a. cikk
               A 951/2006/EK rendelet 8a. cikkétől eltérve az 1. cikkben említett mennyiség tekintetében 2011. július 4-étől kiállított kiviteli engedélyek 2011. szeptember 1-jétől2011. december 31-éig érvényesek.”

         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2011. július 4-étől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. május 12-én.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 178., 2006.7.1., 24. o.

      (3)  HL L 115., 2010.5.8., 26. o.


title: A Bizottság (EU) 2016/525 végrehajtási rendelete (2016. március 30.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Ternera de los Pirineos Catalanes/Vedella dels Pirineus Catalans/Vedell des Pyrénées Catalanes [OFJ])

text:
               5.4.2016

               HU

               Az Európai Unió Hivatalos Lapja

               L 88/24

         A BIZOTTSÁG (EU) 2016/525 VÉGREHAJTÁSI RENDELETE
   (2016. március 30.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Ternera de los Pirineos Catalanes/Vedella dels Pirineus Catalans/Vedell des Pyrénées Catalanes [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában Spanyolország és Franciaország kérelmét (2) a „Ternera de los Pirineos Catalanes”/„Vedella dels Pirineus Catalans”/„Vedell des Pyrénées Catalanes” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Ternera de los Pirineos Catalanes”/„Vedella dels Pirineus Catalans”/„Vedell des Pyrénées Catalanes” elnevezést be kell jegyezni,

         ELFOGADTA EZT A RENDELETET:
   1. cikk
   A „Ternera de los Pirineos Catalanes”/„Vedella dels Pirineus Catalans”/„Vedell des Pyrénées Catalanes” (OFJ) elnevezés bejegyzésre kerül.
   Az első albekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.1. osztályba – Friss hús (valamint vágási melléktermék és belsőség) – tartozó terméket jelöl.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. március 30-án.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  HL C 344., 2015.10.17., 4. o.

      (3)  A Bizottság 2014. június 13-i 668/2014/EU végrehajtási rendelete a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).